গামা১ নর্মি
গামা১ নর্মি (ইংরেজি: Gamma1 Normae, γ1 Normae থেকে লাতিনকৃত) হল দক্ষিণ আকাশের নর্মা তারামণ্ডলে স্থিত একটি একক, হলুদ-সাদা বর্ণযুক্ত তারা। এটির আপাত মান ৪.৯৮ হওয়ায় এটি খালি চোখে অস্পষ্টভাবে দৃশ্যমান হয়। এটির বার্ষিক লম্বন দৃষ্টিভ্রম-জনিত স্থানান্তরণ পৃথিবী থেকে পরিমাপ করা হয়েছে মাত্র ২.২২±০.২৭ mas, যা থেকে বোঝায় যায় যে, সূর্যের থেকে এই তারাটির মোটামুটি দূরত্ব ১,৫০০ আলোকবর্ষ। এটি প্রায় ১৬ কিলোমিটার/সেকেন্ড ব্যাসার্ধীয় গতিবেগে সূর্যের নিকট সরে আসছে। এটি এফ৯ আইএ নাক্ষত্রিক শ্রেণির একটি এফ-শ্রেণির অতিদানব তারা। এটির ভর সূর্যের ভর অপেক্ষা ৬.৬ গুণ বেশি এবং এটির ব্যাসার্ধ সূর্যের ব্যাসার্ধ অপেক্ষা প্রায় ১৬০ গুণ পরিবর্ধিত হয়। তারাটির পরিবর্ধিত আলোকমণ্ডল থেকে ৬,০৬৮ কেলভিন কার্যকরী তাপমাত্রায় সূর্যের ঔজ্জ্বল্য অপেক্ষা ২,০৪০ গুণ ঔজ্জ্বল্য বিকিরিত হয়। এই তারাটির বয়স প্রায় ৫৩ মিলিয়ন বছর। γ২ নর হল এটির নিকটবর্তী একটি তারা, যার আপাত মান সামান্য অধিকতর।